Haugesund folkebibliotek

Haugesund folkebibliotek er et bibliotek som ligger i Kirkegata 151 i Haugesund, like øst for Vår Frelsers kirke i sentrum av byen. Biblioteket var etter starten i 1893 lokalisert en lang rekke provisoriske steder frem til biblioteket i flyttet inn i dagens bygg, som ble prosjektert og oppført i perioden 1965–1967. Bygningen er tegnet av en av byens viktigste etterkrigsarkitekter, David Sandved, og biblioteket regnes som et av hans hovedverk. Haugesund folkebibliotek er tegnet som et helhetlig kunstverk, der arkitekten har vært ansvarlig for design av både interiør og inventar. Arkitekturens intime forhold mellom form og funksjon er blitt fremhevet som en styrke ved bygget. I juni 2012 ble biblioteket midlertidig fredet av Fylkeskonservatoren . Etter istandsetting ble folkebiblioteket fredet av Riksantikvaren den 15. november 2019 som et fremragende eksempel på modernistisk arkitektur og et kulturminne av nasjonal verdi.

 Galleri 

Referanser

Eksterne lenker
 Bibliotekets hjemmeside 
 Bygg uten grenser: Haugesund Folkebibliotek 

Kategori:Folkebiblioteker i Norge
Kategori:Fredete byggverk i Rogaland
Kategori:Kulturminner i Haugesund
Kategori:Kultur i Rogaland
Kategori:Byggverk i Haugesund
Kategori:Etableringer i 1893